open-index/open-wikipedia-markdown huggingface dataset:
Loreton alue

**Loreton alue** on yksi Perun hallinnollisista alueista. Se sijaitsee maan pohjoisosassa.

Alueen pääkaupunki on Iquitos. Sen pinta-ala on 368&nbsp;852 neliökilometriä, joten se on Perun 26 alueesta ylivoimaisesti laajin. Vuonna 2007 asukasluku oli 891&nbsp;732.

## Lähteet

## Aiheesta muualla
Pikku-Kraaseli (Oulunsalo)

**Pikku-Kraaseli** on saari Perämerellä Oulun kaupungissa. Saari sijaitsee Kraaselin ja Parmiinien pohjoispuolella vajaan viiden kilometrin päässä Oulunsalon Varjakan venesataman luoteispuolella. Saaren pinta-ala on noin 1,5&nbsp;hehtaaria. Oulun satamaan johtava 10 metrin syvyinen laivaväylä on linjattu saaren pohjoispuolitse.

Saari on karu ja sen rannat ovat kivikkoiset, ja sitä lännen ja idän–koillisen suunnalla ympäröivät vesialueet ovat karikkoisia. Saaren rannat ovat avoimia ja niillä kasvaa luhtakastikkamaista harvaa niittyä. Saaren keskiosissa kasvaa koivikkoa, ja metsäaluetta reunustaa kiiltopajun ja harmaalepän vyöhyke. Saaren puusto on harvaa, ja sen hallitsevimmat maisemaelementit ovat kesäasumukset. Rantautumismahdollisuudet ovat karikkojen vuoksi huonot muualta kuin etelän suunnalta.

Saarella esiintyy tavallisia karujen kivikkoisten merenrantojen kasveja, kuten pohjanlahdenlauhaa, merirannikkia sekä
meri- ja suolavihvilää, meriratamoa, merihanhikkia ja suomyrttiä. Metsissä puolestaan tavanomaiset kasvit ovat lehtovirmajuuri, mesiangervo, puna-ailakki, lillukka, karhunputki sekä koiranputki.

## Lähteet
Kortikobulbaarirata

**Kortikobulbaarirata** (latinaksi *tractus corticobulbaris*) vastaa kortikospinaalirataa, mutta sen aksonit päättyvät jo aivohermojen tumakkeisiin aivorungossa. Kortikospinaaliradasta ja kortikobulbaariradan on myös käytetty yhteisnimeä pyramidirata.
Loreto

**Loreto** on kaupunki Italiassa Anconan maakunnassa noin 20 kilometriä Anconan kaupungista etelään. Loretossa on noin 13&nbsp;000 asukasta.

Kaupungissa sijaitseva 1400-luvulta peräisin oleva kirkko Basilica della Santa Casa on katolinen pyhiinvaelluskohde. Basilika on rakennettu Santa Casa di Loreton ympärille, jonka uskotaan olleen talo, jossa Neitsyt Maria eli ja kasvatti Jeesus-lasta. Katolisen perinteen mukaan enkelit siirsivät rakennuksen Nasaretista Trsatiin Rijekassa nykyisessä Kroatiassa, sieltä Italiaan Recanatiin ja lopulta Loretoon.

## Katso myös

* Santa Maria di Loreto

## Lähteet

 
## Aiheesta muualla
Kurumkanin piiri

**Kurumkanin piiri** (, ) on kunnallinen itsehallintoalue Burjatian tasavallassa Venäjällä. Vuonna 1944 ja uudelleen vuonna 1971 perustetun piirin pinta-ala on 12&nbsp;450 neliökilometriä. Asukkaita on 15&nbsp;500 henkeä (vuonna 2009).

Kurumkanin piiri sijaitsee Burjatian pohjoisosassa. Idässä se rajoittuu Bauntin, etelässä Barguzinin ja lännessä sekä pohjoisessa Pohjois-Baikalin piireihin.

Piirin alue käsittää Barguzinin ja Ikatin harjanteiden välissä sijaitsevan Barguzinin laakson pohjoisosan. Suurin joki on Barguzin. Seudulla sijaitsee Džergan luonnonpuisto, johon kuuluu 19 % piirin pinta-alasta.

Piiriin kuuluu 9 maalaiskuntaa: Argada, Baraghan, Dyren (keskuspaikka Alla), Elesun, Kurumkan, Maisk, Mogoito, Sahuli ja Uljunhan. Dyrenillä ja Uljunhanilla on evenkiläisen kansallisen kunnan status. Hallinnollinen keskus on Kurumkanin kylä, josta on 411 kilometriä tasavallan pääkaupunkiin Ulan-Udeen. Asutuskeskuksia on yhteensä 28.

Seudun kanta-asukkaita ovat evenkit, joita nykyään on 2,3 % piirin väestöstä. Burjaatteja on 65,4 % ja venäläisiä 30,7 %.

Pääelinkeino on maatalous, joka on keskittynyt maidon ja lihan tuotantoon. Lisäksi on elintarviketeollisuutta.

Piirissä on ammattikoulu, lasten taidekoulu ja kotiseutumuseoita. Kulttuurilaitosten yhteydessä toimii useita kansanteattereita ja perinneyhtyeitä.

Paikallislehtenä ilmestyy *Ogni Kurumkana* (”Kurumkanin valot”).

## Lähteet

## Aiheesta muualla
* Kurumkanin piirin sivusto  
* Kurumkanin piiri Burjatian tasavallan sivustolla
Mercedes-Benz Integro

**Mercedes-Benz Integro** on Mercedes-Benzin monikäyttölinja-auto. Autoa voidaan käyttää niin lähiliikenteessä kuin tilausajossakin. Korimalleja on kolme: Integro, Integro M ja Integro L. Pituudet vaihtelevat 12,14 metristä (Integro) 14,92 metriin (Integro L). Matkustajien kuljetuskapasiteetti vaihtelee korimallin mukaan, 66 paikasta (Integro) 111 paikkaan (Integro L).

Integrojen moottorien tehot vaihtelevat välillä 220&nbsp;kW (299 hv) (Integro ja Integro M) ja 260&nbsp;kW (354 hv) (Integro L). Moottoreissa käytetään BlueTec SCR -dieseltekniikkaa, joka vähentää moottorin päästöjä.

## Aiheesta muualla

* Integro
Flip Video

**Flip Video** on yhdysvaltalaisen Cisco Systemsin omistama tavaramerkki ja taskukokoinen digitaalivideokamera, jonka malleja ovat *Flip Ultra*, *Flip Mino*, *UltraHD* ja *MInoHD*. Flip Videon toi markkinoille *Pure Digital Technologies* vuonna 2007, ja Cisco osti yhtiön maaliskuussa 2009. 

Flip Video oli ensimmäinen huokea flash-muistiin perustuva videokamera, joka sai uuden lajityypin luojana pian seuraajia ja jäljittelijöitä. Kodak, Creative, JVC ja Sony ovat sittemmin esitelleet omat versionsa. 

Alkuperäinen Flip-kamera tallensi VGA-tasoista kuvaa (640 x 480 pikseliä), mutta uudemmat HD-mallit kykenevät tarkempaan toistoon (1280 x 720). Flip MinoHD -kamerassa on kahdeksan gigatavun sisäinen muisti, joka riittää tallentamaan kaksi tuntia liikkuvaa kuvaa ja ääntä 30 ruutua sekunnissa 720p-tarkkuudella. 

Kaikki Flip-kamerat ovat USB-liitäntäisiä ja hyvin riisuttuja ominaisuuksiltaan. Yksinkertaisuudessaan Flip-kameraa on verrattu Kodakin filmipokkareihin. Optiikka on polttoväliltään kiinteä, eikä digitaalisen zoomin lisäksi ole varsinaista rajausmahdollisuutta. Flip-kameroiden mukana toimitettava ohjelmisto, *Flipshare*, sisältää toiminnallisuuden, jolla kuvattua materiaalia voi siirtää YouTube-videopalveluun. Flipshare toimii Windows- ja Mac OS X -käyttöjärjestelmissä.

## Lähteet

## Aiheesta muualla
*Viralliset sivut 
*David Poguen videoarvostelu: Flip Ultra 
*David Poguen video: Flip MinoHD 
*Linux Journal (Shawn Powers): Flip Ultra ja Linux
Integraatiokompetenssikeskus

**Integraatiokompetenssikeskus** on organisaatiossa toimiva jaettu palvelu, joka tuottaa keskitetysti organisaation - yrityksen tai yhteisön - järjestelmäintegraation. Integraatiokompetenssikeskus voidaan valjastaa pelkästään sisäisten järjestelmien välisisiin dataintegraation tarpeisiin tai sen tehtävänä voi olla monimutkainen yritysten välisien liiketoimintaprosessien yhteensaattaminen. Integraatiokompetenssikeskustoimintaa on hyvin erilaista riippuen organisaation koosta ja tarpeista. Integraatiokompetenssikeskukseen viitataan usein sen englanninkielisellä lyhenteellä http://en.wikipedia.org/wiki/Integration_Competency_CenterICC, joka tulee sanoista Integration Competency Center.

## Tehtävät
Tehtävälaajuudeltaan kompetenssikeskukset poikkeavat toisistaan huomattavasti organisaation koosta ja vaihtelevista tarpeista johtuen. Alla oleva lista kuvaa integraatiokompetenssikeskuksen tyypillisimmät tehtävät. Integraatiokompetenssikeskus voi olla valjastettu vain osaan näistä.

Integraatiokompetenssikeskuksen tehtävät ovat seuraavat:

***Hallinnoida** yrityksen tekemää data-, systeemi- ja prosessi-integraatiota.
*Valita integraation toteutukseen ja tuotantoon parhaat **prosessit ja toimintatavat**.
*Määritellä tarvittavat **roolit** ja **vastuuttaa** niihin henkilöt.
*Varmistaa yrityksen useampaan järjestelmään hajautuneen tiedon saatavuus eheinä loogisina kokonaisuuksina. Tämä toteutuu usein palvelukeskeisen arkkitehtuurin kautta.
*Tuottaa laadukkaita ja **uudelleen käytettäviä** integraatioratkaisuja.
*Varmistaa **parhaiden käytäntöjen** jalkautuminen käytännön prosesseihin. 
*Rakentaa ja aktiivisesti kehittää integraation tuottamiseen ja ylläpitoon tarvittavia **toimintaprosesseja**. Tällä varmistutaan laadusta sekä toimitus- että ylläpitovaiheessa.
*Määrittellä organisaation tapa käyttää **standardeja** ja **teknologioita**.

## Hyödyt
*Uudelleen käytettävyys tuo kustannussäästöjä organisaatiotasolla. Projektitasolla kulut voivat jopa hieman kasvaa.
*Riskit pienenevät laadun parantumisen myötä.
*Ylläpidettävyys paranee.

## Aiheesta muualla
*Gartnerin julkaisu ICC:stä 
*HiQ:n nykyaikainen ICC  
*Informatican julkaisema ICC-kirja 

## Lähteet
* ICC Handbook
Jaja

**Jaja** () on Obin vesistöön kuuluvan Tšulymin sivujoki Kemerovon ja Tomskin alueilla Venäjällä. Se saa alkunsa Kuznetski Alataun rinteiltä ja virtaa kohti pohjoista. Joen pituus on 380 kilometriä ja valuma-alueen laajuus 11&nbsp;700 neliökilometriä. Jaja on liikennöintikelpoinen 114 kilometrin matkalla.

## Lähteet
Jay Reatard

**Jay Reatard**, oikealta nimeltään **Jimmy Lee Lindsey Jr.**, (1. toukokuuta 1980 – 13. tammikuuta 2010) oli yhdysvaltalainen garage rock -artisti.

Lindsey julkaisi yhteensä 18 albumia, 41 singleä sekä kokoelma-albumeita aiemmin julkaistuista singleistä ja demoista. Musiikki ja esiintymiset olivat yleensä aggressiivisia, lukuun ottamatta viimeistä albumia *Watch Me Fall*. Lindsey myös soitti monessa eri yhtyeessä, kuten The Reatardsissa, Lost Soundsissa ja Digital Leatherissa.

Lindsey esiintyi Suomessa Nosturissa maaliskuussa 2009.

Lindsey kuoli 29-vuotiaana 13. tammikuuta 2010 kotonaan Memphisissä kokaainin ja alkoholin yliannostukseen. Hänen kaverinsa löysi Lindseyn kuolleena sängyssään. Memphisin poliisi epäili myös mahdollista murhaa.

## Diskografia
### Sooloalbumit
* *[[Blood Visions]]* (2006)
* *[[Singles 06-07]]* (2008)
* *[[Matador Singles 08']] (2008)
* *Greatest Messes* (2009)
* *Watch Me Fall* (2009)
* *Better than Something'' (2012)
## Lähteet
Camp Rock 2: The Final Jam

**Camp Rock 2: The Final Jam** on maksu-tv-levitykseen tehty, 3. syyskuuta 2010 Disney Channelilla ensiesitetty elokuva. Elokuvaa kuvattiin Ontariossa, Kanadassa. Kuvaukset alkoivat syyskuussa 2009 ja loppuivat lokakuussa.

## Juoni

Mitchie Torres (Demi Lovato) palaa Camp Rockiin, mutta huomaa tulomatkallaan, että järven toiselle puolelle on tullut uusi leiri Camp Star. Camp Star kutsuu Camp Rockilaiset lavalleen ja moni Camp Rockista jättää leirinsä kesken ja liittyy Camp Stariin. 
Lavaesityksessä Nate (Nick Jonas) tapaa kauniin Danan (Chloe Bridges) Camp Starista ja vähitellen rakastuu tähän. Myöhemmin hän saa kuitenkin kuulla Danan isän olevan Camp Starin vetäjä. Sillä välin Mitchie järjestää leirien välisen kilpailun, jossa katsotaan kumpi leiri olisi parempi.

Camp Rock -leirin vetäjä kuulee tästä ja haukkuu Mitchietä hänen äidilleen tietämättä, että Mitchie kuuntelee. Mitchie tulee surulliseksi ja päättää tehdä kaikkensa, että he voittaisivat. Työssä ei kyllä ole aikaa muulle ja sen takia Shane Gray (Joe Jonas) suuttuu, koska hän tuli leirille vain ollakseen Mitchien kanssa. Mutta leirikilpailu työ on vain osa Mitchien ja hänen ystäviensä työtä, koska Camp Starin lavaesityksen aikana he menettivät myös leiriohjaajia ja Camp Rockin leirin vetäjä Brown Cesario päättää sulkea leirin. Mitchie ja hänen ystävänsä ryhtyvät leiriohjaajiksi, että leiri voitaisiin pitää.
Kun Camp Rock ja Camp Star kilpailevat kaikki tykkää Camp Starista, mutta Camp Rockilaiset ovat silti innoissaan ja pitävät hauskaa laulaessaan. Kun kilpailu päättyy ja on voittajan kertomisen aika kaikki pitävät peukkuja mutta sitten Camp Star voittaa ja Camp Starilaiset hurraa mutta Camp Rockilaiset ovat ihan suruissaan. Sitten kun he palaavat takaisin leirille Shane ja Mitchie juttelevat ja sen jälkeen suutelevat sitten he menevät nuotiolle ja Shane alkaa laulaa ja Mitchie laulaa mukana sitten kaikki alkaa laulaa ja lisää väkeä tulee jopa Camp Starista, ja Tess pyytää, että pääsisikö ensikesänä takaisin Camp Rockiin ja tietenkin se sopii. Dana sanoo, että voisivatko he tulla nuotiolle, koska heillä ei ole sellaista. He pääsevät mukaan ja pitävät hauskaa.

## Henkilöt

## Lähteet
Katrina (vene)

**Katrina** (FIN-14, L-8) on Suomessa alun perin NJKn Curt Mattsonille rakennettu klassinen 8mR-vene. Gösta Kynzellin suunnittelema ns. kolmannen R-mittasäännön vene rakennettiin Suomen edustusveneeksi sodan vuoksi peruttujen vuoden 1940 kesäolympialaisiin. Se rakennettiin 1939 Wileniuksen telakalla Porvoossa . Vene myytiin Ruotsiin vuonna 1965 ja se ostettiin takaisin vuonna 2005. Katrina on kilpaillut koko historiansa ajan. Katrina on merkittävä osa Suomen klassista kilpapurjehdushistoriaa ja on Suomen kuuluisimpiin ja tuotteliaimpiin venesuunnittelijoihin kuuluneen Gösta Kyntzellin ainoa suunnittelema 8mR-vene. 

## Perustiedot

## Mitat

## Lähteet
* 
* 
* Frisk Bris 100-vuotis juhlanumero 1/2003
*
I’m an Accident

**I’m an Accident** on Pete Parkkosen 17. helmikuuta 2010 julkaistu toinen albumi. Levyn on tuottanut Arto Tuunela.

Albumi ei menestynyt esikoislevyn tavoin. Se nousi julkaisuviikollaan albumilistan sijalle 21, mutta putosi jo seuraavalla viikolla listalta ulos, eikä noussut sinne enää uudestaan. Myöskään albumilta julkaistut singlet eivät menestyneet.

Ennen albumin julkaisua radioille lähetettiin singlenä albumin nimikappale ”I’m An Accident”. Toinen single ”In Too Deep” julkaistiin huhtikuussa 2010.

## Kappaleet
# 
# 
# 
# 
# 
# 
# 
# 
# 
# 
# 

## Arviot
* Dome.fi: 
* Stara: 
* V2.fi: 

## Lähteet
Tumbesin alue

**Tumbesin alue** on yksi Perun hallinnollisista alueista. Se sijaitsee maan pohjoisosassa, Tyynen valtameren rannalla ja Ecuadorin vastaisella rajalla.

Alueen pääkaupunki on Tumbes. Sen pinta-ala on 4&nbsp;669 neliökilometriä. Vuonna 2007 asukasluku oli 158&nbsp;582.

## Lähteet

## Aiheesta muualla

*Alueen kotisivu 
*Peru Information by Region
Linda Lampeniuksen diskografia

Tämä on viulisti **[[Linda Lampenius|Linda Lampeniuksen]]** diskografia. Lista ei sisällä levytyksiä, jotka Lampenius on tehnyt orkesteri- ja kamariviulistina useiden eri suomalaisten orkestereiden ja kamariyhtyeiden kanssa 1970-, 1980- ja 1990-luvuilla.

## Albumit
* *Linda Lampenius* (Audiovox Records, 1997) - Suomen virallinen albumilista: 8
* *Linda Brava* (EMI Classics, 1999) - Ison-Britannian virallinen klassisen musiikin albumilista: 14; Ruotsin virallinen klassisen musiikin albumilista: 6
* *Nordic Light* (Ladybird, 2005/uudelleenjulkaisu 2008) - Ruotsin virallinen albumilista: 12
* *Angels* (Linda Lampenius Productions, 2010) - Ruotsin virallinen klassisen musiikin albumilista: 5 (2010); Ruotsin virallinen klassisen musiikin albumilista: 3 (2011)

## Singlet
* *Violator/Toccata and Fugue in D minor* (Audiovox Records, 1996)
* *Ave Maria/Salut d'Amour* (EMI Classics, 1999)
* *Your Song* (mukana Gentlemen) (Love No Limit Recordings, 2011)

## DVD-levyt
Kokoelma
* *Classic FM [2003] DVD* (BMG Music Programming, 2003) (Ave Maria -musiikkivideo)
Osmo's Cosmos
* *70's Rock'n'Roll Show* (Edel Records Finland, 2003) (vieraileva viulusolisti)
Anúna
* *Celtic Origins* (Elevation, 2007) (vieraileva viulusolisti)
Robert Wells
* *Rhapsody in Rock 1998-2008* (Pan Vision, 2008) (vieraileva viulusolisti)

## Lähteet
Piuran alue

**Piuran alue** on yksi Perun hallinnollisista alueista. Se sijaitsee maan pohjoisosassa, Tyynen valtameren rannalla.

Alueen pääkaupunki on Piura. Sen pinta-ala on 35&nbsp;892 neliökilometriä. Vuonna 2007 asukasluku oli 1&nbsp;676&nbsp;315, joten se oli Perun alueista väkiluvultaan kolmanneksi suurin.

Alue on muuten kuivaa, mutta El Niño tuo sinne sateita. Siellä kasvaa johanneksenleipäpuita. Piuran alue saa tuloja öljystä ja kalastuksesta.

## Lähteet

## Aiheesta muualla

*PeruInfo
D.O. Sierras de Málaga

**D.O. Sierras de Málaga** on viinialue ja laatumerkintä Andalusiassa, Espanjassa. Alue on varsin nuori, se on perustettu vuonna 2001.

## Alue
D.O. Sierras de Málagan alueeseen kuuluu 66 kuntaa viidellä alueella: *Axarquía*, *Montes*, *Norte*, *Costa Occidental* ja *Serranía de Ronda*. Alue on sama kuin D.O. Málaga -laatumerkinnällä, jonka piiriin kuuluu perinteisiä väkevöityjä málaga-viinejä.

Niillä viineillä, jotka tuotetaan Arriaten, Atajaten, Benadalidin, Gaucínin ja Rondan kunnissa, on oikeus käyttää etiketissään merkintää *Serranía de Ronda*.

## Valmistusmenetelmät
D.O. Sierras de Málaga -merkintä on myönnetty alkoholipitoisuudeltaan korkeintaan 15-prosenttisille miedoille puna-, valko- ja roséviineille, joita tuotetaan varsin tavanomaisin menetelmin.

## Lähteet

## Aiheesta muualla
*Málagan viinimuseo
Manga (täsmennyssivu)

**Manga** voi tarkoittaa seuraavaa:
*manga, japaninkielinen ilmaisu sarjakuvalle
** mangaka, mangan erityisosaaja, sarjakuvataiteilija

*Henkilöt: 
** ”Manga” (1937–2025), (oik. Aílton Corrêa Arruda), brasilialainen jalkapalloilija
** Bébé Manga, kameronilainen laulaja
** Bruno Ecuele Manga (s. 1988), gabonilainen jalkapalloilija
** Edu Manga, oik. *Eduardo Antônio dos Santos* (1967–2025), brasilialainen jalkapalloilija
** Tabi Manga (s. 1994), kamerunilainen jalkapalloilija.
* Paikannimet: 
** La Manga del Mar Menor, Espanja
** Manga, kaupunki Burkina Fasossa
** Manga (Keski-Afrikan tasavalta)
** Manga (Minas Gerais), Brasilia
* maNga, turkkilainen yhtye
* Mondajoki, myös Mangajoki
* mangat, kansanryhmä Nigerissä, Nigeriassa ja Tšadissa.
Vanajaveden reitti

**Vanajaveden reitti** on Kokemäenjoen vesistöön kuuluva järvireitti Kanta-Hämeen, Päijät-Hämeen ja Pirkanmaan maakunnissa Suomessa. Siihen yhtyvät koillisesta Längelmäveden ja Hauhon reitit.

Reitin keskusjärvi on Vanajavesi, johon vedet virtaavat muun muassa Kalvolan, Lopen ja Hämeenkosken alueilla olevista reitin latvajärvistä. 

Reitin Eteläiset haarat yhtyvät Janakkalan Kernaalanjärvessä, joka laskee Hiidenjokea Vanajaveteen. Idästä Kernaalaanjärveen laskee Lammin ja Hämeenkosken alueella sijaitsevasta Pääjärvestä alkunsa saava, Teuronjoen kautta Mommilanjärveen ja tästä Puujokea Kernaalaanjärveen laskeva reitin itäinen latvahaara. Lännestä Kernaalanjärveen laskevat Lopen, Rengon, Hattulan ja Kalvolan alueilta Tervajoen, Hyvikkälänjoen ja Räikälänjoen kautta Kernaalanjärveen vetensä purkavat reitin läntiset latvahaarat. Näissä suurimpia järviä ovat Tervajoen latvoilla Lopen Loppijärvi sekä Hyvikkälänjoen latvoilla Lopen Kaartjärvi, Hattulan ja Kalvolan Renkajärvi, Hattulan Takajärvi ja Hämeenlinnan Alajärvi. Tällä Vanajaveden reitin yläosan vesistöalueella järvisyys on 5,66 % pinta-alasta.

Koillisesta Vanajaveden reitiin yhtyy Valkeakoskella Längelmäveden reitti, johon laskee kaakosta Hauhon reitti.

Lounaasta Vanajaveteen laskee Sääksmäen Saarioispuolella Kalvolan Äimäjärvestä alkunsa saava Oikolanjoki ja Akaan Viialassa Urjalasta ja Kalvolasta vesiä tuova Tarpianjoki, jonka vesistöalueen suurimpia järviä ovat muiden muassa Jalanti Kylmäkoskella sekä Kortejärvi, Rutajärvi ja Nuutajärvi Urjalassa.

Lempäälässä Vanajaveden reitin vedet laskevat Hiidenvuolteen, Liuhanvuolteen ja Herralanvuolteen kapeikkojen sekä Kuokkalankosken muodostaman luonnonuoman ja tämän osittain ohittavan Lempäälän kanavan kautta Pyhäjärveen.

## Lähteet
*
### Viitteet

## Aiheesta muualla
* JärviWiki: [Vanajan reitin valuma-alue](https://www.jarviwiki.fi/wiki/Vanajan_reitin_valuma-alue_(35.8))
*
*
*
Sasha Palomäki

**Sasha Palomäki** (s. 4. syyskuuta 1991 Espoo) on suomalainen taitoluistelija, joka kilpaili jäätanssissa Oksana Klimovan kanssa.

Palomäki aloitti taitoluistelun vuonna 1997 ja 2006 hän siirtyi yksinluistelusta jäätanssiin. Vuonna 2007 hänen jäätanssiparikseen tuli Oksana Klimova, jonka kanssa hän voitti kahtena vuonna, 2008 ja 2009, jäätanssin Suomen-mestaruuden. Vuonna 2007 Palomäki ja Klimova voittivat junioreiden Suomen-mestaruuden. He kilpailivat yhdessä kaksissa Euroopan-mestaruuskilpailuissa, 2009, jolloin he sijoittuivat sijalle 22, ja 2010, jolloin he sijoittuivat sijalle 24. Palomäen ja Klimovan yhteistyö päättyi vuonna 2010.

Ennen Klimovaa hänen parinsa oli Iris Westerlund, jonka kanssa hän voitti pronssia vuoden 2006 taitoluistelun Suomen-mestaruuskilpailuissa.  

Palomäki muutti vuonna 2007 Moskovaan, Venäjälle, jossa hänen valmentajinaan toimivat Ksenija Rumjantseva ja Jelena Tšaikovskaja. Aikaisemmin häntä valmensi Tiiu Valgemäe. Palomäen seura on Helsingfors Skridskoklubb. 

## Lähteet
Srilankankyyhky

**Srilankankyyhky** (*Columba torringtoni*) on aasialainen, Sri Lankan saarella kotoperäisenä esiintyvä kyyhkylintu. Se elää saaren sisäsosien kukkuloiden rinteillä. Lajin holotyypin kuvaili Charles Lucien Bonaparte Sri Lankasta vuonna 1854. Laji on mahdollisesti nimetty Ceylonin silloisen kuvernöörin lordi George Byngin, Torringtonin 7. varakreivin mukaan.

## Lähteet
Hopealakkikyyhky

**Hopealakkikyyhky** (*Columba punicea*) on aasialainen, Tiibetistä ja Intian itäosista Bangladeshin, Myanmarin, Thaimaan, Kiinan eteläosan ja Hainanin kautta Kaakkois-Aasiaan levinnyt kyyhkylintu, jonka holotyypin kuvaili Edward Blyth 1842.

## Lähteet
Andamaanienkyyhky

**Andamaanienkyyhky** (*Columba palumboides*) on aasialainen, Andamaanien ja Nikobaarien saaristossa elävä kyyhkylintu, jonka holotyypin Hume kuvaili Port Mouatista Andamaaneilta 1873.

## Lähteet

## Aiheesta muualla

* 
*
Tummaheinäsirkka

**Tummaheinäsirkka** (*Omocestus rufipes*) on Keski- ja Etelä-Euroopassa tavattava heinäsirkkalaji. 

Nimensä mukaisesti tummaheinäsirkka on yleisväritykseltään tumma. Naaras on ruskean ja vihreän sävyinen, koiras miltei musta lukuun ottamatta voimakkaan oranssinpunaisia takajalkoja ja takaruumista. Tämä on antanut lajille sen punajalkaista merkitsevän lajinimen. Erotuksena lähisukuisesta niittyheinäsirkasta tummaheinäsirkan huulirihmat ovat kärkiosastaan kirkkaan valkoiset. Elinympäristökseen laji kelpuuttaa kuivat ja avoimet ympäristöt.

Suomessa tummaheinäsirkka on tavattu kerran Porin Yyterissä kesällä 1951. Kyseessä on saattanut olla maa-aineksen mukana maahan saapunut yksilö, mutta koska löytöpaikka muistuttaa tummaheinäsirkan tyypillistä elinympäristöä, on myös mahdollista että alueella on tuolloin elänyt pitempäänkin paikallinen tummaheinäsirkkapopulaatio. Tästä syystä laji kuuluu Suomen heinäsirkkojen lajiluetteloon, vaikka sitä tuskin nykyisin Suomessa esiintyy. Nykyisin tummaheinäsirkkaa esiintyy meitä lähinnä Ruotsin eteläosissa.

## Lähteet

## Aiheesta muualla
*Woodland Grasshopper
Japaninkyyhky

**Japaninkyyhky** (*Columba janthina*) on aasialainen Japanin pienillä saarilla elävä kyyhkylintu, josta tunnetaan kaksi alalajia, joista *janthina*a tavataan Etelä-Korean ja Japanin välisillä saarilla ja Japanin eteläisillä saarilla Ryūkyūsaarille asti, ja lähes varmasti hävinnyt, Ogasawarasaarilla ja Iwolla elänyt *nitens*.

## Lähteet
Ristinummen seisake

**Ristinummen seisake** () oli rautatieliikennepaikka Järvenpään Ristinummella -radan varrella. Se avattiin Järvenpään aseman alaisena laiturina vuonna 1899. Seisakkeen seutu oli harvaan asuttua, mutta sen kautta kulki tie Tuusulanjärven rannalle. Laiturirakennus, jonka suunnitteli Thure Hellström, valmistui vuonna 1933.

Ristinummen seisake muutettiin miehittämättömäksi vuonna 1979. Henkilöliikenteen pysähdykset ja itse liikennepaikka lakkautettiin toukokuussa 1998, jolloin Kyrölän (nyk. Ainolan) asemaa siirrettiin noin 300 metriä etelämmäksi. Liikennepaikkarakennus purettiin vuonna 1999. Seisakkeen kohdalla ollut tasoristeys on korvattu alikululla.

## Lähteet

## Aiheesta muualla

* Ristinummen seisake ennen lakkautusta
Maisemavalokuvaus

**Maisemavalokuvauksen** kohteena voivat olla luonnonmaisemat, kaupunkimaisemat sekä maaseutumaisemat. Suomessa teollisuusmaisemat tai makromaisemat luokitellaan harvoin kuuluviksi maisemavalokuvauksen aiheiksi. Suomalaisessa valokuvauskulttuurissa yleisintä maisemavalokuvausta on luonnonmaisemien kuvaus. Suomen Luonnonvalokuvaajat ry:n järjestämässä Vuoden Luontokuva -kilpailussa ”Maisemat” on suosittu sarja.

1800–1900-lukujen vaihteessa maisemavalokuvauksella oli Suomessa suuri merkitys kansallisuusaatteen kuvittajana ja vahvistajana.  Tuon ajan tunnettuja kuvaajia olivat I. K. Inha ja Daniel Nyblin. Kansallismaisemaksi Suomessa alettiin kutsua maisemamaalareiden ja -valokuvaajien tallentamia maisemia, joissa tiivistyivät suomalaisuuden tunnuskuvat.

Yhdysvaltalainen maisemakuvaaja Ansel Adams on tullut tunnetuksi kansainvälisesti erityisesti Yosemiten kansallispuistosta otetuista maisemakuvistaan.

Maisemakuvan erityismuoto on panoraamakuva.

## Katso myös
*Ilmavalokuvaus
*Luontokuvaus
*Matti A. Pitkänen, tunnettu suomalaisen maiseman kuvaaja
Erytroplakia

**Erytroplakia** on suusyövälle altistava suun limakalvomuutos. Sen esiintymisellä on yhteys alkoholinkäyttöön ja tupakointiin. Erytroplakia on punainen, ei haavautunut ja usein pienikokoinen – alle senttimetrin suuruinen. Tavallisesti muutos ilmenee suun pohjassa tai kielessä. Muutos ei korjaannu itsestään, ja sen malignisoituminen on todennäköistä.

## Lähteet
Bonininkyyhky

**Bonininkyyhky** (*Columba versicolor*) oli aasialainen Nakondo Shiman ja Chichi-juman saarilla Ogasawarasaarilla eli Boninsaarilla elänyt kyyhkylintu, jonka viimeinen yksilö havaittiin vuonna 1889. Maailman museoissa on säilynyt neljä näytettä: Frankfurtissa, Pietarissa ja Lontoossa.

## Lähteet
Capitol Limited (Amtrak)

**Capitol Limited** on Yhdysvaltain pääkaupungin Washingtonin ja Chicagon välillä liikennöivä henkilöjunavuoro. Vuoro aloitti liikenteen vuonna 1981, ja sen reitin pituus on 764 mailia eli 1&nbsp;230 kilometriä.

## Aiheesta muualla

*Amtrak - Routes - Northeast - Capitol Limited
Moqueguan alue

**Moqueguan alue** on yksi Perun hallinnollisista alueista. Se sijaitsee  maan eteläosassa, Tyynen valtameren rannalla.

Alueen pääkaupunki on Moquegua. Sen pinta-ala on 15&nbsp;734 neliökilometriä. Vuonna 2007 asukasluku oli 161&nbsp;533.

## Lähteet

## Aiheesta muualla
*PeruInfo
Dataintegraatio

**Dataintegraatiolla** tarkoitetaan tiedon muuntamista ja kuljettamista tietojärjestelmästä toiseen. Tietoelementit voivat sijaita useammassa kuin yhdessä erillisessä järjestelmässä. Tyypillisesti dataintegraatio ajatellaan useamman lähdeaineiston tietokuvauksen muuntamisena yhteen yhdenmukaistettuun muotoon, jota tiedon tarvitsijat käyttävät. Lähde- ja kohdeaineistot kuvataan nykypäivänä tyypillisesti skeemoin ja niiden välistä muunnosta kuvataan nykypäivänä usein XSL-muunnoksella. Dataintegraatio ei kuitenkaan millään lailla rajoitu XML-teknologioiden käyttöön.
Arequipan alue

**Arequipan alue** on yksi Perun hallinnollisista alueista. Se sijaitsee maan eteläosassa, Tyynenmeren rannalla.

Alueen pinta-ala on 63&nbsp;345 neliökilometriä ja vuoden 2017 väestönlaskennassa sen asukasluku oli 1&nbsp;382&nbsp;730. Alueen pääkaupunki on samanniminen Arequipa.

Arequipan tunnetuimpia eläimiä ovat andienkondorit, vikunjat ja alpakat. Maatalous tuottaa vehnää, riisiä, sipulia, valkosipulia, kvinoaa ja maitoa. Arequipan liepeillä on edelleen käytössä pengerrettyjä peltoja, jotka on perustettu ennen inkojen valtakautta. Alueella on syvä rotkoja ja Andaguan tulivuorilaakso. 

## Lähteet

## Aiheesta muualla
*PeruInfo  
*Wolrd Facts.us
Gillamin rautatieasema

**Gillamin rautatieasema** on rautatieliikennepaikka Gillamissa, Manitobassa, Kanadassa. Liikennepaikka sijaitsee Chirchillin satamakaupunkiin johtavan Hudson Bay Railwayn hallinnoiman rautatien varrella, rautateitse 1&nbsp;314&nbsp;kilometrin päässä Winnipegistä pohjoiseen. Liikennepaikalla pysähtyvät Winnipegin ja Churchillin välillä liikennöivät ''Hudson Bay'' -henkilöjunat.

Gillamin asemarakennus sai kansallisen perinneaseman arvon vuonna 1992.

Aseman lipunmyynti ja odotustilat avautuvat vähintään 30 minuuttia ennen henkilöjunan lähtöaikaa. Asemalla on yleisöpuhelin ja WC-tilat sekä pysäköintialue.

## Lähteet

## Aiheesta muualla
*VIA Rail: Gillam Station
*Government of Manitoba Regional Map
Limingan vaakuna

**Limingan vaakuna** on Limingan kunnan tunnus. Vaakunan aiheen kärpät ovat sijoitteluaan myöten peräisin pitäjänsinetistä 1600-luvulta. Aaltokoroinen pieli kuvaa kunnan asemaa Pohjanlahden rannikolla.

Vaakunan selitys on ”sinisessä kentässä aaltokoroinen oikea pieli ja kolme kävelevää kärppää alatusten; kaikki muu hopeaa paitsi kärppien hännänpäät mustia.” Vaakunan on suunnitellut Ahti Hammar, ja Limingan kunnanvaltuusto hyväksyi sen kokouksessaan 22. joulukuuta 1955. Sisäasiainministeriö vahvisti vaakunan käyttöön 8. kesäkuuta 1956.

## Lähteet
* 
*
Oulunsalon vaakuna

**Oulunsalon vaakuna** oli Oulunsalon kunnan tunnus. Vaakunan aihe viittaa alueen rantaniittyihin ja -laitumiin, jotka ovat kahlaajien olinpaikkoja.

Vaakunan selitys on ”sinisessä kentässä hopeinen, kultavaruksinen, seisova kuovi, siivet koholla”. Vaakunan on suunnitellut Gustaf von Numers, ja Oulunsalon kunnanvaltuusto hyväksyi sen kokouksessaan 4. toukokuuta 1968. Sisäasiainministeriö vahvisti vaakunan käyttöön 1. lokakuuta samana vuonna.

Vaakuna jäi epäviralliseksi kotiseutuvaakunaksi vuonna 2013, kun Oulunsalo, Haukipudas, Kiiminki ja Yli-Ii liittyivät Oulun kaupunkiin.

## Lähteet
* 
*
Jay Livingston

**Jay Livingston** (28. maaliskuuta 1915 McDonald, Pennsylvania &ndash; 17. lokakuuta 2001 Los Angeles, Kalifornia) oli yhdysvaltalainen elokuvasäveltäjä ja lauluntekijä. Yhdessä pitkäaikaisen työparinsa Ray Evansin kanssa hänet palkittiin kolmesti Oscar-palkinnolla parhaasta laulusta. Palkinnoista ensimmäinen tuli kappaleesta "Buttons and Bows" elokuvasta *[[Valkonaama]]* (1948), toinen kappaleesta "Mona Lisa" elokuvasta *[[Pettäjän jäljillä]]* (1949) ja kolmas kappaleesta "Que Sera, Sera" elokuvasta *[[Mies joka tiesi liikaa (vuoden 1956 elokuva)|Mies joka tiesi liikaa]]* (1956). Livingstonin muihin sävellyksiin kuuluu muun muassa tunnussävelmä televisiosarjasta *[[Bonanza]]*.

## Lähteet

## Aiheesta muualla
* 
* 
* The Songwriters Hall of Fame: Jay Livingston
Puffing Billy

**Puffing Billy** on varhainen brittiläinen höyryveturi, jonka insinööri William Hedley, hänen alaisensa Jonathan Forster ja seppä Timothy Hackworth rakensivat Wylamin kartanon omistajalle Christopher Blackettille vuosina 1813–1814. Se on maailman vanhin säilynyt höyryveturi ja ensimmäinen, jota käytettiin kaupallisessa liikenteessä. Sen tehtävänä oli vetää hiilijunia kaivokselta kahdeksan kilometrin päässä sijaitsevaan satamaan Newcastle upon Tynessä. Veturilla on myös sisarveturi *[[Wylam Dilly]]*, joka valmistui 1815.

Puffing Billyn ongelmana oli aluksi se, että veturi oli liian painava rautatiellä, joka oli rakennettu hevosvetoisille junille, minkä takia se rikkoi kiskoja. Tämä ongelma korjattiin tekemällä veturista neliakselinen. Myöhemmin Hedleyn ryhmä kehitti L:n muotoiset kiskot, joilla vähennettiin kiskoilta suistumisia. Parempien kiskojen myötä veturista tehtiin jälleen kaksiakselinen. Veturin huippunopeus oli noin 8 kilometriä tunnissa, joten se oli hyvin hidas. Tämä johtui koneen yksisylinterisyydestä ja vähäisestä höyrynpaineesta.

Vuonna 1862 Edward Blackett lainasi Puffing Billyn Patenttitoimiston museolle (nykyinen Lontoon tiedemuseo) ja myöhemmin hän myi veturin museolle 200 punnalla.

## Lähteet
Urge Overkill

**Urge Overkill** on vaihtoehtorockia soittava yhdysvaltalainen yhtye. Chicagosta lähtöisin olevan yhtyeen kantavat voimat ovat Nathan "Nash Kato" Kaatrud (laulu, kitara) ja Eddie "King" Roeser (laulu, kitara, bassokitara). Heidän versionsa Neil Diamondin laulusta "Girl, You'll Be a Woman Soon" kuultiin elokuvassa *[[Pulp Fiction]]* ja muodostui hitiksi vuonna 1994. Yhtye julkaisi Rock&Roll Submarine -levyn keväällä 2011

## Lähteet

## Aiheesta muualla
* Yhtyeen sivusto
Thompson Subdivision

**Thompson Subdivision** on Manitobassa Kanadassa sijaitseva 49,1&nbsp;kilometrin pituinen rataosuus, joka yhdistää Thompsonin kaupungin Kanadan rataverkkoon. Rataosuuden rakensi Canadian National vuonna 1969, ja sen omistaa ja sitä ylläpitää OmniTRAX-konserniin kuuluva Hudson Bay Railway jolle rataosa siirtyi 1997.

Rataosuus alkaa Wabowdenin ja Gillamin väliseltä rataosalta Sipiweskin rautatieasemalla sijaitsevasta Thompson Junctionista, ja johtaa luoteeseen halki asumattoman erämaan kohti Thompsonia. Rautatie ylittää Wintering- ja Grassjoet sillalla, ja sillä on kaksi pientä vesistöpengertä. Thompsonin rautatieasema sijaitsee kaupungin itälaidalla vajaan 50 kilometrin päässä Thompson Junctionista.

Thompsonista rautatie jatkuu 121 kilometrin verran sivuratana kaupungin lounaispuolella sijaitsevalle kaivokselle ja teollisuuslaitoksille. Rataosalla kuljetetaan muun muassa kupari-, sinkki- ja nikkelimalmia, ja rataosaa käyttää myös Winnipegin ja Churchillin välillä liikennöivä ''Hudson Bay'' -henkilöjuna.

## Lähteet
Atterberg

**Atterberg** on ollut seuraavilla henkilöillä sukunimenä:

* Albert Atterberg (1846–1916), ruotsalainen geologi
* Kurt Atterberg (1887–1974), ruotsalainen säveltäjä ja kapellimestari
* Örjan Atterberg (1943–1963), ruotsalainen autourheilija
Tacnan alue

**Tacnan alue** on yksi Perun hallinnollisista alueista. Se sijaitsee Titicacan ylängöllä maan eteläkärjessä, Tyynen valtameren rannalla.

Alueen pääkaupunki on Tacna. Sen pinta-ala on 16&nbsp;076 neliökilometriä. Vuonna 2007 asukasluku oli 288&nbsp;781.

## Lähteet

## Aiheesta muualla
*PeruInfo
Loviisan kirkko

**Loviisan kirkko** (ruots. *Lovisa kyrka*) on uusgoottilaista tyyliä edustava kirkko Loviisassa. Kirkko on rakennettu Georg Theodor Chiewitzin ja Julius Basilierin suunnitelmien mukaan 1863–1865. Loviisan ensimmäinen kirkko oli tuhoutunut kaupungin palossa 1855.

Chiewitzin toimiston tekemiä piirustuksia vuodelta 1857 pidettiin hyvinä mutta liian kalliina. Chiewitzin apulaisena toiminutta Julius Basilieria pyydettiin tekemään kirkkosuunnitelmasta halvempi versio, ja hän teki kirkosta pienennyspiirrokset. Rakennuskustannukset muodostuivat loppujen lopuksi kuitenkin huomattaviksi.

## Arkkitehtuuri

Loviisan kirkko on punatiilinen päätytornillinen ristikirkko, jota on korostettu pituussuuntaan. Kellotorni sijaitsee itäisen sisäänkäynnin päällä, ja siinä on koristeena pienet kulmatornit. Kuorin yllä on pienempi torni. Kirkkosali on katettu tiiliholveilla. Salissa on tuhat istumapaikkaa. Kirkon tiilet ovat suurelta osin peräisin Svartholman merilinnoituksesta.

## Esineistö ja sisustus

Kirkon kellot ovat Loviisan ensimmäisen kirkon kellot 1700-luvulta. Kirkon alttaritaulu on korvattu Kristus-patsaalla, joka on kipsijäljennös tanskalaisen Bertel Thorvaldsenin teoksesta vuodelta 1839. Pohjoisoven yläpuolella on Loviisan palaneesta kirkosta pelastettu alttaritaulu *Kristus Kirkastusvuorella*, jota pidetään Berndt Godenhjelmin maalaamana. Se oli lahjoitettu vanhaan kirkkoon 1842. Absidin seinässä on Bruno Tuukkasen maalaus vuodelta 1921.

Kirkossa on 1600-luvulta peräisin oleva kastemalja ja 1720-luvulta olevat ehtoolliskalkki ja öylättilautanen. Ne ovat kuuluneet alun perin Haminan kirkolle, josta ne tuotiin Loviisaan Haminan jäätyä Turun rauhassa 1743 vedetyn uuden rajan Venäjän puolelle. Kirkossa säilytetään ensimmäistä suomenkielistä koko Raamattua vuodelta 1642 ja ruotsinkielistä Raamattua vuodelta 1702.

Kirkon vanhat urut ovat Jens Zachariassenin rakentamat ja 35-äänikertaiset. Uudet urut ovat Hans Heinrichin ja Urkurakentamo Veikko Virtasen 44-äänikertaiset vuodelta 1970.

Kirkon penkkien maalin ominaisuuksista tuli marraskuussa 2011 maailmanlaajuinen uutinen. Vastamaalattujen penkkien maali pehmeni istujien alla, ja penkkiin tuli takapuolen muotoisia "enkelikuvioita". Kirkkoneuvosto päätti penkkien uudelleenmaalauksesta. Kansanliike toisaalta teki aloitteen, että säilytettäisiin ainakin yksi penkki, jossa takapuolikuviot jäisivät näkyviin. Kaikki penkit kuitenkin maalattiin.

## Lähteet
*Loviisan suomalainen seurakunta – Loviisan kirkko  
*Museovirasto – Loviisan kirkko

### Viitteet

## Aiheesta muualla
Sattuma ja välttämättömyys

**Sattuma ja välttämättömyys** () on ranskalaisen biokemistin Jacques Monod’n vuonna 1970 ilmestynyt kirja, jonka alaotsikko on ”tutkielma modernin biologian luonnonfilosofiasta”. Teoksen suomensi Anto Leikola vuonna 1973.

## Etiikka
Monod omisti teoksensa loppujakson etiikalle. Monod ottaa etiikan lähtökohdaksi yksilöistä riippumattoman tiedon. Hän väitti, että ”tiedon etiikka” on ”eräässä mielessä tietoa etiikasta” koska se on tietoa ihmisestä. ”Se pystyy näkemään ihmisessä eläimen, joka ei ole mieletön, vaan outo ja kallisarvoinen juuri outouden tähden.” Tiedon etiikka tunnustaa inhimillisten ominaisuuksien ”sosiobiologisen alkuperän” ja ”vahvistaa myös niiden transsendenttisen arvon”. 

Monod’n teos päättyy seuraavasti:

## Lähteet
* 

### Viitteet
Juan Forlín

**Juan Daniel Forlín** (s. 10. tammikuuta 1988 Reconquista, Argentiina) on argentiinalainen jalkapalloilija. Hän edustaa qatarilaista Al Rayyania ja on pelipaikaltaan keskuspuolustaja.

## Ura
Forlín on argentiinalaisen Boca Juniorsin kasvatti. Hän teki ensiesiintymsensä edustusjoukkueessa 19. huhtikuuta 2008 ottelussa Newell’s Old Boysia vastaan.

25. elokuuta 2009 Forlín siirtyi espanjalaiseen Espanyoliin viisivuotisella sopimuksella. Espanyol maksoi hänestä neljän miljoonan euron siirtokorvauksen, jolla he omistavat 70 prosenttia pelaajanoikeuksista.

Forlín teki ensiesiintymisensä Argentiinan maajoukkueessa maaliskuussa 2009 pelatussa vuoden 2010  Venezuelaa vastaan.

## Lähteet

## Aiheesta muualla
* Forlínin tilastot football-lineups.com -sivustolla
Tutta

**Tutta** on naisen etunimi. Ei ole helppoa osoittaa mitään kantanimeä, josta se olisi johdettu. Nimeä on käytetty myös Englannissa, mutta sielläkään sen merkitys ei ole selvä. Ortodoksisessa kalenterissa Tutta on yhdistetty Teodoteen. Nimien välillä ei kuitenkaan ole selkeää yhteyttä. 

Tutta-nimisiä naisia on ollut Suomessa vuoden 2009 loppuun mennessä vajaat 120. 

## Tutta-nimisiä
* Tutta Jew (oikeasti Raili Tuttujew; s. 1935), suomalainen iskelmälaulaja
* Tutta Palin (s. 1963), suomalainen taidehistorian professori
* Tutta Runeberg (1937–2004), suomalainen toimittaja ja kirjailija

## Muita merkityksiä
* Tutta, lastenvaatemerkki, alun perin 1959–1992 toiminut lastenvaatevalmistaja, ks. Fredrikson ja Reima.

## Lähteet
Traité d’athéologie

**Traité d’athéologie** () on ranskalaisen filosofin Michel Onfrayn vuonna 2005 ilmestynyt kirja. Teos on ilmestynyt vuonna 2007 englanniksi nimellä *Atheist manifesto* (Ateistinen manifesti). Kirja suuntautuu monoteistisia uskontoja, kristinuskoa, juutalaisuutta ja islamia vastaan. ”Kuten monisatavuotinen historia osoittaa, Jumalan nimissä kolme monoteistista uskontoa ovat saaneet aikaan uskomattoman vuolaat verivirrat!”

## Lähteet

## Aiheesta muualla
* Belt, Jaakko: The Atheist Manifesto. *Paatos* 2/2007.
Mercedes-Benz Travego

**Mercedes-Benz Travego** on Mercedes-Benzin tilausajomalliston suurin linja-auto. Korimalleja on kolme: Travego, Travego M ja Travego L. Istumapaikat vaihtelevat 49 paikasta (Travego) 57 paikkaan (Travego L) ja korien pituudet 12,14 metristä (Travego) 13,99 metriin (Travego L).

Travegon turvallisuusvarustus on kattava; aktiivinen jarruassistentti auttaa kuljettajaa reagoimaan, jos linja-auto on liian lähellä edellä ajavaa ajoneuvoa. Etutörmäyssuoja (FCG) varmistaa etutörmäystilanteissa kolarista aiheutuvien voimien vaimentamisen.

Travegon moottorit ovat Mercedes-Benz OM 457 LA -moottoreita, joissa käytetään BlueTec-teknologiaa päästöjen vähentämiseen. Teho on 428 hevosvoimaa.
PMK

**PMK** voi tarkoittaa:

* Puuvillatehtaitten Myyntikonttori Oy (PMK)
** PMK-Tekniikka, suomalainen yrityskonserni
* Pattali Makkal Katchi - intialainen Tamili-puolue
* *Pairwise Master Key*, salausavain IEEE 802.11i -järjestelmässä
Holger Stanislawski

**Holger Stanislawski** (s. 26. syyskuuta 1969) on saksalainen jalkapallovalmentaja ja entinen puolustaja. 

## Ura pelaajana

Stanislawski aloitti jalkapallouransa Bramfelder SV:n juniorijoukkueessa, josta siirtyi myöhemmin Hamburger SV:n junorijoukkueeseen. Hän voitti seuran kanssa A-nuorten mestaruuden Regionalliga Nordissa. Vuonna 1992 Stanislawski siirtyi Verbandsliga Hamburgissa pelanneeseen SC Concordiaan.

Heinäkuussa 1993 Stanislawski siirtyi perinteikkääseen hampurilaisseuraan FC St. Pauliin. Stanislawski pelasi seurassa liberona ja kuului joukkueen avainpelaajiin läpi 1990-luvun. Bundesliigassa Stanislawski edusti St. Paulia 1995&ndash;1997 sekä kaudella 2001/02. Hänen uransa päättyi elokuussa 2003 ottelussa Preußen Münsteriä vastaan saatuun polvivammaan. Hän pelasi uransa viimeisen ottelunsa toukokuun lopussa 2004.

### Meriitit pelaajana

* 2. Bundesliiga
**Hopeaa: 1995
**Pronssia: 2001

## Ura valmentajana

Pelaajauransa jälkeen Stanislawski opiskeli urheiluhierojaksi. Vuonna 2005 hän aloitti työskentelyn FC St. Paulin organisaatiossa johtotehtävissä. Marraskuussa 2006 hän nousi seuran päävalmentajaksi. Yhdessä André Trulsenin kanssa hän johdatti St. Paulin Regionalliga Nordin mestariksi ja nousuun 2. Bundesliigaan. Kaksikon oli tarkoitus jatkaa valmennusvastuussa myös seuraavalla kaudella, mutta Stanislawskilla ei ollut valmentajalisenssiä ja Trulsen nousi päävalmentajaksi. 

Kauden 2007/08 aikana Stanislawski suoritti valmentajantutkinnon ja työskenteli myös seuran johtotehtävissä. Kaudeksi 2008/09 hän palasi St. Paulin päävalmentajaksi. Keväällä 2009 hän suoritti valmentajatutkintonsa kokonaisuudessaan.  Kaudella 2009/10 Stanislawski jatkoi menestyksekäästi St. Paulin peräsimessä ja nosti seuran Bundesliigaan ensi kerran sitten kauden 2001/02. 

Huhtikuun lopulla 2011 Stanislawski ilmoitti jättävänsä St. Paulin kauden jälkeen ja siirtyvänsä kesään 2014 ulottuvalla sopimuksella TSG 1899 Hoffenheimin päävalmentajaksi.  Stanislawskin johdolla Hoffenheim pelasi kohtuullisesti Bundesliigassa vakiinnuttaen paikkaansa kymmenen parhaan joukossa. Seurajohto ei kuitenkaan ollut tyytyväinen Stanislawskin työhön ja hän sai potkut helmikuussa 2012 Hoffenheimin pudottua Saksan cupissa SpVgg Greuther Fürthille. 

Toukokuussa 2012 Stanislawskista tuli 2. Bundesliigaan pudonneen 1. FC Kölnin päävalmentaja.  Stanislawskin johdolla Köln ei kyennyt nousemaan takaisin liigaan, vaan jäi kaudella 2012/13 sarjan viidenneksi. Kauden jälkeen Köln purki Stanislawskin sopimuksen. 

### Meriitit valmentajana

* Regionalliga Nord: 2007
* 2. Bundesliigan hopeaa: 2010

## Lähteet
Hopeahartiakyyhky

**Hopeahartiakyyhky** (*Columba jouyi*) oli Japanissa Okinawan, Keraman ja Nanseisaariin kuuluvalla Daitosaarilla elänyt kyyhkylaji, jonka holotyypin Stejneger kuvaili tokiolaisen museon näytteestä 1887. Natural History Museum at Tringissä on jäljellä kolme nahkaa. Lajista tehtiin viimeiset havainnot Okinawalla 1904 ja Daitolla 1936. Häviämisen syistä ei ole tietoa.

## Lähteet
Valkokurkkukyyhky

**Valkokurkkukyyhky** (*Columba vitiensis*) on kyyhkylaji, jota esiintyy laajalla alueella Kaakkois-Aasiassa ja Oseaniassa, Filippiineiltä Indonesian kautta Tyynenmeren saarille saakka. Lajin holotyypin kuvailivat Quoy ja Gaimard Fidžiltä vuonna 1830. Lajista tunnetaan kahdeksan alalajia, jotka ovat eriytyneet eri saariryhmiin.

## Lähteet
Pulmuskyyhky

**Pulmuskyyhky** (*Columba leucomela*) on kyyhkylaji, jota tavataan itäisessä Australiassa Queenslandin Cooktownista Uuden Etelä-Walesin Hunter Riverille ulottuvalla alueella. Coenraad Jacob Temminck kuvaili lajin holotyypin eteläisestä Queenslandista vuonna 1821.

## Lähteet
Mercedes-Benz Tourino

**Mercedes-Benz Tourino** on Mercedes-Benzin tilausajomalliston pienin linja-auto. Istumapaikat vaihtelevat 32-paikkaisesta 36-paikkaiseen, korin pituus on aina sama riippumatta paikkamäärästä.

Tourinon moottorissa käytetään samaa BlueTec-teknologiaa kuin suurempien linja-autojen moottoreissa. Moottori täyttää Euro4-päästöstandardin vaatimukset.

## Aiheesta muualla
Fellinin Rooma

**Fellinin Rooma** () on Federico Fellinin ohjaama italialais-ranskalainen elokuva vuodelta 1972. Se on tajunnanvirran varassa liikkuva näennäis- tai puoliomaelämäkerrallinen tutkielma Roomasta ja samalla kunnianosoitus tuolle kaupungille.

## Aikatasot

Elokuva liikkuu ensisijaisesti kahdessa aikatasossa. Perustana on nykyhetki, 1970-luvun alun Rooma, jossa Fellinin itsensä esittämän Fellinin johtama kuvausryhmä tekee elokuvaa kaupungista. Nämä jaksot on toteutettu näennäisdokumentin tyyliin, ja niissä seurataan muun muassa tuolloista metrolaajennustyömaata.

Nyt-hetkestä rönsyää välähdyksiä Fellinin nuoruuteen, kun hän saapuu nuorukaisena kaupunkiin. Dokumenttitason Fellini antaa ymmärtää näitten Benito Mussolinin aikaiseen Roomaan sijoittuvien jaksojen olevan omaelämäkerrallisia kohtauksia, joitten kuvausta näennäisdokumentti seuraa. Nuorukais-Felliniä näyttelee Peter Gonzales, Riminiin sijoittuvissa alun lapsuuskuvauksissa lapsinäyttelijä Stefano Mayore.

## Tyyli

*Fellinin Roomassa* ei ole varsinaista juonta, vaan tapahtumat etenevät assosiaatioitten ja tajunnanvirran kantamana. Kahden Fellinin lisäksi kukaan näyttelijä ei oikeastaan siksi nouse keskeiseen rooliin. Dokumentaristisessa nyt-tasossa on joukko cameo-esiintymisiä. Esimerkiksi tuolloin Roomassa asunutta amerikkalaiskirjailija Gore Vidalia haastatellaan hänen kaupungista saamistaan vaikutelmista. Elokuvan loppumetreillä kuvausryhmä on törmäävinään sattumalta italialaisen elokuvan ikoniin Anna Magnaniin, joka toivottaa Fellinille hyvää yötä.

Elokuvan katsoja törmää kahdessa aikatasossa moniin enemmän tai vähemmän mielikuvituksellisiin kohtauksiin Fellinin ikuisessa kaupungissa. Nuoren Fellinin Roomassa esimerkiksi aterioidaan moniäänisesti ja hälyisästi piazzalla sekä vieraillaan vaudevilleteatterissa ja bordellissa. Nykyhetken Roomassa kuvausryhmä muun muassa vierailee katolisessa muotinäytöksessä irvokkaan satiirisessa jaksossa ja sattuu olemaan paikalla, kun metrotyömaalla paljastuu unohduksiin jäänyt muinainen freskosali, jonka kohtalo on fantastisen traaginen.

*Fellinin Rooma* on monin tavoin tyypillinen Fellini-elokuva rönsyäväisyyksineen, liioittelevaisuuksineen, rehevine naisineen ja muine fellinimäisine tyylipiirteineen. Kriitikko Kaisu Tervonen kuvaa elokuvaa näin: ”Kauneimmillaankin kuvissa on aina jotain rietasta ja pyhimmilläänkin kaupungissa jotain likaista.” Varsinkin näennäisdokumentaristisissa jaksoissa ilmenee myös postmodernismille tyypillistä itsestään tietoista fiktiota, kun kuvausryhmää johtava Fellini joutuu sanailuihin ohikulkijoitten kanssa ja nämä kommentoivat ohjaajan aiempien elokuvien ominaispiirteitä.

## Lähteet
Keltajalkakyyhky

**Keltajalkakyyhky** (*Columba pallidiceps*) on Oseaniassa Bismarckinsaarilla ja Salomonsaarilla elävä kyyhkylintu, jonka kanta on nykyään vaarantunut. Edward Pierson Ramsay kuvaili lajin holotyypin Duke of Yorkin saarelta vuonna 1877.

## Lähteet
Valkolakkikyyhky

**Valkolakkikyyhky** (*Patagioenas leucocephala* aiemmin *Columba leucocephala*) on Karibianmeren saarilla Florida Keys ja Bahamalta Panaman edustan saarille ulottuvalla alueella elävä kyyhkylintu, jonka holotyypin Carl von Linné kuvaili Bahamalta 1758.

## Lähteet
Remigio Morales Bermúdez

**Remigio Morales Bermúdez** (30. syyskuuta 1836 – 1. huhtikuuta 1894) oli Perun 56. presidentti 1890–1894. Hänen edeltäjänsä oli Andrés Avelino Cáceres ja seuraaja Justiniano Borgoño. Bermúdez kuoli ollessaan virassa. Bermúdezin lapsenlapsi, jota hän ei koskaan nähnyt, Francisco Morales Bermúdez, oli presidenttinä 1975–1980.
Serhi Sednjev

**Serhi Sednjev** (, s. 19. joulukuuta 1983 Hluh’iv, Ukrainan SNT, Neuvostoliitto) on ukrainalainen ampumahiihtäjä.

Sednjev saavutti junioreiden MM-kilpailuissa pronssia takaa-ajossa Haute Mauriennessa 2004. Saman vuoden EM-kilpailuissa Minskissä hän kuului Ukrainan hopeajoukkueeseen junioreiden viestissä. Rulla-ampumahiihdon MM-kilpailuissa Brezno-Osbrliessa 2004 hän sai pronssia junioreiden takaa-ajossa. Torinon universiadeissa 2007 hän saavutti hopeaa normaalimatkalla ja viestissä sekä pronssia pikakilpailussa ja yhteislähdössä. EM-kilpailujen aikuisten sarjassa hän sai Ufassa 2009 hopeaa takaa-ajossa ja pronssia normaalimatkalla.

Sednjev sijoittui Vancouverin olympialaisissa 2010 takaa-ajossa kymmenenneksi. Hanty-Mansijskin MM-kilpailuissa 2011 hän hiihti ankkuriosuuden pronssia saaneessa Ukrainan viestijoukkueessa.

Sednjev sijoittui maailmancupin osakilpailussa kärkikolmikkoon ensimmäisen kerran oltuaan kolmas Pokljukan normaalimatkan kilpailussa kaudella 2007–2008. Ensimmäisen voittonsa hän saavutti Antholzin normaalimatkalla kaudella 2009–2010. Hän sijoittui kaudella 2010–2011 toiseksi Hochfilzenin pikakilpailussa ja kolmanneksi Pokljukan normaalimatkalla.

Tammikuussa 2013 Sednjev antoi positiivisen dopingnäytteen. Hän sai kahden vuoden kilpailukiellon alkaen 15.12.2014 ja kaikki hänen tuloksensa 22.1.2013 lähtien hylättiin.

## Lähteet
Mercedes-Benz CapaCity

**Mercedes-Benz CapaCity** on saksalaisen Mercedes-Benzin valmistama nivelbussi. CapaCity on valmistajansa suurin  kaupunkiliikenteessä käytettävä linja-auto. Sen pituus on 19,54 metriä, ja matkustajia autoon mahtuu 193 henkeä, joista istumapaikoille 37. 

CapaCityn moottori on Mercedes-Benzin OM 457 hLA ja se täyttää Euro4-päästönormit BlueTec-teknologian ansiosta. Linja-auton teho on 354 hevosvoimaa.

## Aiheesta muualla

* Mercedes-benz.fi
Karibiankyyhky

**Karibiankyyhky** (*Patagioenas squamosa*) on Länsi-Intian saaristossa Isojen- ja Pienten-Antillien, paitsi ei Jamaikalla, sekä Curaçaon, Bonairen ja Los Testigoksen saarilla elävä kyyhkylintu, jonka holotyypin Bonnaterre kuvaili Guadeloupelta 1792.

## Lähteet